D. Cándido Pérez Betanzos, presidente do COMITÉ INTERCENTROS do persoal laboral de administración e servizos da Universidade de Vigo, con enderezo a efectos de notificación, Locais sindicais, Edificio Fundición, Campus de Lagoas-Marcosende, 36310 VIGO obrando en representación do referido órgano 

MANIFESTA:
1º . O Comité Intercentros acordou declarar a FOLGA para o persoal laboral de administración e servizos da Universidade de Vigo, Así consta na acta que se achega ao tempo que este escrito. 
2º . A FOLGA levarase a cabo os seguintes días e horas : mércores 31 de xaneiro, venres 2,  martes 6 e 8 de febreiro, das 8:00 ás 10:00 da mañá e das 20:00 ás 22:00 da tarde.
3º . A folga afecta a todo o persoal laboral de administración e servizos da Universidade de Vigo (370 traballadores e traballadoras aproximadamente).
4ºO obxectivo da folga é o seguinte: Negociar un Convenio colectivo para o persoal laboral sen máis escusas nin dilacións, pois levamos máis de dous anos de reunións.
5º . O COMITÉ DE FOLGA está formado polas seguintes persoas : Carlos Mollinedo Lois, Cándido Pérez Betanzos, Luis Torres Vázquez, Antón García Fernández, Federico A. Fernández Fernández , José A. Zapiraín Fernández, Pablo Álvarez Rodríguez, Marisa Magaz Ledo, Victoria Alonso Crespo, Carmen Serra Rodríguez, Marcos Estévez Orge, Manuel Velasco Graña.
6º . Antes da declaración de folga, durante dous anos, lévanse adiante sucesivos intentos de lograr o obxectivo nas negociacións coa xerencia da Universidade de Vigo, sen poder chegar a un resultado satisfactorio
Así pois, INTERRESA  desa autoridade que teña por feita esta comunicación, para todos os efectos previstos no Real Decreto_Lei 17/1977, do 4 de marzo.
Vigo, 19 de xaneiro de 2007

Asdo.: Cándido Pérez Betanzos
PRESIDENTE DO COMITÉ INTERCENTROS
Á CONSELLARIA DE XUSTIZA, INTERIOR E RELACIÓNS LABORAIS.

Delegación Provincial de Pontevedra.


